《和朱公掞给事喜雨》
宋代·李复

喜雨高吟夜不眠，飘飘秀句选青钱。
已推覆斗占穰岁，谁事操青祝下田。
满泽新身初放溜，连云高树欲生烟。
未知美价堪多少，洗尽人间苦暍天。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。